open-index/open-wikipedia-markdown huggingface dataset:
Mir Yodgorbek

**Mir Yodgorbek** (15-asr) – fors-tojik tilida ijod qilgan xurosonlik shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning Xuroson mirzozodalaridan ekanligini aytib, “Sayfiy” taxallusi bilan ijod qilgani haqida maʼlumot beradi. Mir Yodgorbek amal va martabani tark qilib, tarki dunyolikni ixtiyor qilgan va ozgina gʻalla bilan kun kechirgan. Oʻzi kabi foniyvash kishilardan yordamini ayamagan. “Majolis un-nafois”da uning ikki bayti keltirilgan boʻlib, ulardan biri quyidagichadir:Sarvi man sabz astu shirin, rost hamchun nayshakar,

Chun ba boloyi qaboyi barg nay bandad kamar.

(**Mazmuni**: Mening sarvim nayshakardek yosh, nihol kabi shirin va xushqomatdir, nayning barg kiyimlari ustidan kamar bogʻlaganidek beli bogʻlidir.)

## Manbalar
Mir Imod Mashhadiy

**Mir Imod Mashhadiy** (15-asr) – fors-tojik tilida ijod qilgan mashhadlik shoir. “Musaviy” taxallusi bilan ijod qilgan. Nomi “Majolis un-nafois”ning ikkinchi majlisida tilga olinadi. Alisher Navoiy uning donishmand, xushxulq va xushtabʼ kishi ekanligi, muammo ilmida mohirligi, Mashhad shoirlari uning huzurida yigʻilib, aytgan har bir soʻziga itoat qilish­lari haqida maʼlumot beradi.

“Majolis un-nafois”da uning Kamol Xoʻjandiyga javoban yozgan quyidagi bayti keltirilgan:Guft: Bo chashmat bigoʻ, to juz xayoli roʻyi mo,

Surati digar nayorad dar nazar, guftam: “Ba chashm”.

(Mazmuni: Koʻzingga ayt, bizning yuzimiz xayolidan boshqa hech bir suratni nazariga keltirmasin, dedi. Men “koʻzim ustiga” (yaʼni, jonim bilan), dedim).

## Manbalar
Mir Zayn

**Mir Zayn** — "Nasoyim ul-muhabbat"da tilga olingan tasavvuf shayxi. Marv viloyati­dan. „Naso­yim ul-muhab­bat“ga ushbu shayx bilan bogʻliq fasl Alisher Navoiy tomonidan kiritilgan.

## Manbalar
Mir Ibrohim

**Mir Ibrohim** (15-asr) – shoir, Alisher Navoiyning tutingan farzandi. Amir Kamoliddin Husaynning oʻgʻli, Shayx Bahlulning nabirasi. Navoiy “Majolis un-nafois”da uni farzandi kabi tarbiyalaganini aytib, “shohim“ va “mohim” ismlari kelib chiqadigan bir muammosini keltiradi:Az sari mehr, ey nigori dilnavoz,

Soʻyi Ibrohimi bedil bin ba noz.

(Mazmuni: Ey dil oluvchi yor, mehr koʻrsatib, oshiq Ibrohim tomonga noz bilan bir qara).

## Manbalar
Mir Ixtiyoriddin

**Mir Ixtiyoriddin** (15-asr) – fors-tojik tilida ijod qilgan xurosonlik shoir. Arab tili va fiqhni mukammal darajada bilgan. Alisher Navoiy uning nomini “Majolis un-nafois”ning toʻrtinchi majlisida tilga olib, yaxshi sheʼriy tabʼi borligi, xush xulq-atvorli yigit ekanini aytadi. Mavlono Nizomiddin qozilik qilgan paytida uning mahkamasidagi barcha hukmnoma va farmonlar Mir Ixtiyoriddinning tasarrufida boʻlgan. Fiqh ilmiga doir risola ham bitgan. “Majolis un-nafois”da uning “Poyi Hisor” hovuzi qurilishi munosabati bilan yozgan quyidagi taʼrixi keltirilgan:Havze, ki chu xoham az safoyash goʻyam,

Sad bor dahan ba obi hayvon shoʻyam.

Har chand, ki hast manbaash chashmayi Xizr,

Taʼrixi vay az “soqiyi kavsar” joʻyam.

(Mazmuni: Bu hovuzning tozaligidan soʻzlamoqchi boʻlganimda, ogʻzimni yuz marta obi hayot bilan yuvaman. Garchi, Xizr chashmasi boʻlsa ham taʼrixini “Kavsar soqiysi”dan axtaraman). Sheʼrning taʼrix moddasi “soqiyi kavsar” iborasi boʻlib, undagi harflar abjad hisobi boʻyicha aniqlanganda, 897-hijriy-qamariy/1486–87-milodiy yilga toʻgʻri keladi.

## Manbalar
Respublikanes

**Respublikanes** () — Ukrainaning Xerson viloyati Berislav tumanidagi qishloq.

2009-yilgi aholini roʻyxatga olish maʼlumotlariga koʻra qishloqda 244 kishi yashagan. Pochta indeksi — 74362. Telefon indeksi — 5546. KATO kodi — 6520684802.

## Mahalliy kengash
Xerson viloyati, Berislav tumani, Novokairi qishlogʻi, Barxutov koʻchasi, 77.

## Manbalar

## Havolalar

* Respublikanes na sayte Verxovnoy radi Ukraini
Mir Ishqiy

**Mir Ishqiy** (15 asr) – xurosonlik fors shoiri, Jahon Malikbekning nabirasi, Amir Yodgorbekning qarindoshi. Nomi “Majolis un-nafois”ning beshinchi majlisida tilga olinadi. Alisher Navoiy uning yaxshi tabʼga ega ekanligini aytib, quyidagi matlaʼsini keltiradi: Zi bahri on ki oyad qissayi jononi man berun,

Zi xubon har zamon dar anjuman oram suxan berun.

(Mazmuni: Jononimning qissasi kelib chiqarmikan deya majlisda hamisha goʻzallar toʻgʻrisida soʻz yuritaman).

## Manbalar
Mir Kamoliddin Husayn

**Mir Kamoliddin Husayn** (15-asr) – fors-tojik tilida ijod qilgan xurosonlik shoir va tasavvuf namoyandasi. Ilm olish uchun Iroqqa boradi. Iroq hukmdori Sulton Yaʼqub unga alohida ehtirom koʻrsatib bir yilda yuz ming oltinga yaqin daromad keltiradigan Biyobon hududini suyurgʻol qilib beradi. Lekin Mir Kamoliddin Husayn tez orada darvesh­likni ixtiyor qilib, Xurosonga qaytadi va Abdurahmon Jomiy xizmatiga kiradi. Xoja Abdulloh Ansoriyning “Manozil us-soyirin” asariga sharh bitadi. Alisher Navoiy Mir Kamoliddin Husaynning nomini “Majolis un-nafois”ning toʻrtinchi majlisida tilga olib, uning xushsurat, xushtabʼ va barcha ilmlardan xabardor yigit ekani, darvesh hamda soʻfitabiat kishi boʻlganligi tufayli oʻzini “shayx” deb atagani, bu uning oʻz ahvolini yashirish uchun qilingan malomati boʻlsa kerak, deb aytadi. “Majolis un-nafois”da uning quyidagi bayti keltirilgan:Az in bogʻi jahonoro chi son oram qadam berun

Ki, boshad ravzayi xuldash darun, bogʻi Iram berun.

(Mazmuni: Jahonga bezak bergan bu bogʻdan qanday qilib chiqib ketay, chunki uning ichkarisi jannat bogʻi, tashqarisi Iram bogʻidir).

## Manbalar
Sablukivka

**Sablukivka** (*)* — Ukrainaning Xerson viloyati, Berislav tumanidagi qishloq.

2001-yilgi aholini roʻyxatga olish maʼlumotlariga koʻra qishloqda aholi soni 301 kishini tashkil qilgan. Pochta indeksi — 74350. Telefon indeksi — 5546. KATO kodi — 6520681802.

## Mahalliy kengash
Xerson viloyati, Berislav tumani, Kachkarovka qishlogʻi, Lenin koʻchasi, 6.

## Havolalar

* Sablukovka na sayte Verxovnoy radi Ukraini
## Manbalar
Mir Lavand

**Mir Lavand** (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning qalandar kiyimida yuradigan jahongashta kishi ekani, sheʼriy isteʼdod va fazilatlardan xoli emasligini aytib, “Majolis un-nafois”da quyidagi baytini keltiradi:Ruxashro moh guftam, shahr az guftori man pur shud,

Zi dandonash suxan guftam, dahoni man pur az dur shud.

(Mazmuni: Yuzini oy deb atadim, bu soʻzim butun shaharga tarqab ketdi. Tishlari haqida soʻzlagan edim, ogʻzim durlarga toʻldi).

## Manbalar
Mir Imom

**Mir Imom** – “Nasoyim ul-muhabbat”da tilga olingan tasavvuf shayxi. Samarqandda yashagan. Xalqning koriga yarash va ularga beminnat xizmat koʻrsatishni hayotining asosiy maslagiga aylantirgan. “Nasoyim ul-muhabbat”ga ushbu shayx bilan bogʻliq fasl Alisher Navoiy tomonidan qoʻshilgan.

## Manbalar
Mir Islom Gʻazzoliy

**Mir Islom Gʻazzoliy** (15-asr) – fors-tojik tilida ijod qilgan shoir. Muhammad Gʻazzoliyning avlodidan. Nomi “Majolis un-nafois”ning birinchi majlisida tilga olinadi. Alisher Navoiy uning tibbiyot va hikmatda mahoratli ekani, sultonlar majlisida ishtirok etishi, tabʼi nazmini alohida taʼkidlab, Hakim Anvariyning qasidasiga yozgan javobidan bir misra keltiradi:Chu murodi xeshro bo mulki Ray kardam qiyos.

(Mazmuni: Oʻz istagimni Ray mulki bilan qiyos qildim).Shuningdek, Navoiy Mir Islom Gʻazzoliy Boysungʻur Mirzoning oʻgʻli, 1447—1448-yillarda Hirot atrofini boshqargan Alouddavla Mirzo madhida bir qasida yozgani, qasidaning barcha bayti bir xil taʼrix (abjad hisobi bilan 849-hijriy-qamariy/1445–1446-milodiy yillar)ni bildirishini aytadi. Mir Islom Gʻazzoliy Sulton Abu Said Mirzo hukmronligi davrida vafot etgan.

## Manbalar
Mir Maxdum

**Mir Maxdum, Sayid Muhammad** (15-asr) – fors-tojik tilida ijod qilgan shoir. Qosim Anvorning xalifasi va shogirdi. Mir Maxdumning nomi “Majolis un-nafois”­ning birinchi majlisida Qosim Anvordan keyin tilga olinadi. Alisher Navoiy uning Qosim Anvorga ixlos bilan xizmat qilgani, ustozi buyurgan har qanday ogʻir mehnatni sidqidildan bajargani uchun piri unga Mir Maxdum nomini berganini aytadi. Qabri Nishopur viloyatida. “Majolis un-nafois”da uning quyidagi bayti keltirilgan:Mutrib, bizan taronavu, soqiy, biyor jom

Xunash halol, on ki biguftast: “may harom”

(Mazmuni: Cholgʻuchi, tarona chal; soqiy, may tutgil, kimki “may harom” degan boʻlsa, uning qoni haloldir).

## Manbalar
Estadio San Juan del Bicentenario

**Estadio San Juan del Bicentenario** — Argentinaning San-Xuan provinsiyasi Posito departamentidagi stadion. U asosan futbol musoboqalari uchun foydalaniladi, San Martin de San-Xuan, Sportivo Desamparados va boshqa mahalliy klublarning uy uchrashuvlarini oʻtkazadi. Stadion, shuningdek, 2011-yilgi Amerika Kubogi uchun ham joy boʻlgan. Stadion 25 286 tomoshabinga moʻljallangan boʻlib, 86 million AR dollar sarmoya talab qilgan. Stadionda regbi ittifoqi va chim ustida xokkey oʻyinlari ham boʻlib oʻtdi.

## Tarixi
Ishlar 2009-yilning mart oyida boshlangan boʻlib, jami 500 nafar ishchi ish bilan taʼminlangan. Ishlar 24 oyga uzaytirildi. Stadion 2010-yil may oyida May inqilobining 200 yilligini nishonlash uchun ochilishi kerak edi. Biroq kechikishlar stadionning 2011-yil 16-mart kuni ochilish marosimi boʻlib, Argentina va Venesuela oʻrtoqlik uchrashuvida Argentina 30 000 tomoshabin oldida 4:1 hisobida gʻalaba qozongan edi. Oʻsha yili stadionda 2011-yilgi Amerika Kubogining guruh bosqichi va chorak final oʻyinlari boʻlib oʻtdi.

2013-yil mart oyida 9 million AR dollar qiymatidagi qoʻshimcha maydon ham ishga tushirildi. Maydonda shunga oʻxshash oʻlchamlar (105 x 68 m) va oltita yoritish minoralari mavjud boʻlib, ular tungi vaqtda oʻyinlar oʻtkazish va shugʻillanishga imkon beradi.

2012-yilda Estadio del Bisentenario qayta boshlangan Copa Argentinaning birinchi finaliga mezbonlik qildi, unda Boka Xuniors Racing 21ni magʻlub etdi. Bir yil oʻtib, stadion 2013-yilgi Janubiy Amerika yoshlar chempionatining ikkita stadiondan biri boʻlgan va birinchi bosqichda "B" guruhini qabul qilgan.

2018-yilda u yana Argentina terma jamoasini qabul qildi, bu safar FIFA Jahon chempionati-2018 saralashi (KONMEBOL) uchun Kolumbiyaga qarshi oʻyinda Argentina 3:0 hisobida gʻalaba qozondi.

2023-yilda stadion 2023-yilgi 20 yoshgacha boʻlgan futbolchilar oʻrtasidagi Jahon chempionati oʻyinlariga mezbonlik qilishi kutilmoqda.

## Sport tadbirlari

### 2011-yil Amerika kubogi

### 2023-yilgi FIFA U-20 Jahon chempionati

### FIFA Jahon chempionati saralashi

### Regbi ittifoqi

## Manbalar

## Havolalar

* Sedes: Copa Argentina.org da San-Xuan del Bisentenario Estadio
* Google Xaritalarda ko'rish
Mir Murtoz

**Mir Murtoz** (15-asr) – fors-tojik tilida ijod qilgan hirotlik shoir va olim. Nomi “Majolis un-nafois”ning toʻrtinchi majlisida tilga olinadi. Alisher Navoiy uning ilm olish bilan yoshligidan mashgʻul boʻlgani, ilmda nimaga erishgan boʻlsa, barchasi koʻp mutolaa qilganidan ekanini aytar ekan, taqvoli, doim roʻzador edi, deb taʼkidlaydi. Shu bois ustozlari unga “Mir Murtoz” (nafsini boʻysundirganlar amiri) deb taxallus berishgan.

Xondamir ham oʻzining “Habib us-siyar” asarida Mir Murtozning har doim roʻza tutishini, toat-ibodat shartlarini toʻliq bajarishini, falsafa va riyoziyot ilmida tengi yoʻq ekani, boshqa ilmlarda ham oʻz zamonasining koʻp olimidan ustunligini aytib oʻtadi. Shuningdek, Xondamirning “Makorim ul-axloq”da maʼlumot berishicha, Mir Murtoz “Ixlosiya” madrasasida talabalarga saboq bergan, vaqf mulklaridan katta daromad olib, oʻz ehtiyojlari uchun sarflagan.

Alisher Navoiyning yozishicha, Mir Murtoz kim bilan biror masalada bahs boshlasa, uni to yengib, mulzam qilmaguncha tinchimas, shuning uchun shaharlik hazilkashlar uni *“shilqimlar avliyosi”* ham der ekan. Mir Murtoz shatranj ilmida ham mohir boʻlib, raqiblarini yengmaguncha tinchimas, agar ikki raqib paydo boʻlib qolguday boʻlsa, biri bilan oʻynab, ikkinchisi ketib qolmasligi uchun etagini qoʻyib yubormas ekan. “Majolis un-nafois”da uning quyidagi bayti keltirilgan:To nayoyad soʻyi dil gʻayri xayoli dilsiton,

Bar sari rah mardumoni chashm gashta didabon.

(Mazmuni: Koʻngilga koʻngil oluvchining xayolidan oʻzga narsa kelmaguncha, (uning) yoʻli ustida koʻz qorachigʻlar nazoratchi boʻladilar).

## Manbalar
Mir Muflisiy

**Mir Muflisiy** (15-asr) – fors-tojik tilida ijod qilgan mashhadlik shoir. Nomi “Majolis un-nafois”ning ikkinchi majlisida va “Nasoyim ul-muhabbat”da tilga olinadi. Alisher Navoiy uning yaxshi tabʼli shoir ekani, lekin keyinchalik aqli zoyil boʻlgani, qoʻli va barmoqlariga halqalar osib, doim oʻzi bilan oʻzi soʻzlashib yurishini aytadi. “Nasoyim ul-muhabbat”da Mir Muflisiyning xalq orasida koʻp karomat koʻrsatganiga oid gap-soʻz yurishi haqida maʼlumot beriladi. “Majolis un-nafois”da uning taxallusi bilan bogʻliq quyidagi bayti keltirilgan:Xalq goʻyad Muflisiy devona shud,

Lojaram devonagi az muflisist.

(Mazmuni: Xalq Muflisiy devona boʻlibdi, deydi. Axir devonalikning oʻzi muflis (faqir)likdan-ku!)

## Manbalar
Mir Sarbarahna

**Mir Sarbarahna, Sayid Shamsiddin Muhammad Andijoniy** (Andijon – 15-asr – Hirot) – shayx, mutavalliy, sadr.

Ilm olish uchun Samarqandga keladi, tolibi ilmlar davrasiga qoʻshiladi. Hirotga kelgach, Alisher Navoiyning inoyati va tarbiyati bilan kamolot kasb etib, katta hurmat-eʼtibor qozongan. Xondamir “Xulosat ul-axbor” asarida:

*“Feʼlining xushligi, soʻzlarining muloyimligi, fahmining tezligi hamda zehnining oʻtkirligi bilan zamon fozillari va davronning ziyrak kishilari orasida tamom ajralib turadi. Hammavaqt soʻzlari shirin va maʼnoli hikoyatlari, goʻzal, suhbatlari ajoyib va gʻaroyibdir”*, deb uning taʼrifini keltiradi.

Ilmi va xulqi bilan Husayn Boyqaroga ham maʼqul keladi va sadrlik mansabiga koʻtariladi. Yigirma yilga yaqin Shayx Luqmon mozorida shayx va mutavalliy boʻladi. Keyin oʻz ixtiyori bilan isteʼfo beradi.

“Majolis un-nafois”da Navoiy Mir Sarbarahna oʻz vazifasini sidqidildan, halol ado etgani, biror kishi uning ishidan ayb topa olmaganini qayd etadi. Unga koʻra, Mir Sarbarahna tirziq – bir-biriga munosabatsiz ravishda birikkan soʻzlar, vositasiz bogʻlangan sheʼr aytmoq qoidasini kashf qilgan. Baʼzi-baʼzida yaxshi tirziqlar ham ijod qiladi deb, bir maʼrakada aytgan quyidagi ruboiysini keltiradi:Onan, ki parastandai xurshid-u mahand,

Az chashmi tu dar orzoʻyi yak nigahand.

Kungur agar in ast, ki man mebinam,

Xuboni digar pitangi taʼlimgahand.

## Manbalar
Mir Gʻiyos

**Mir Gʻiyos** – “Nasoyim ul-muhabbat”da tilga olingan tasavvuf shayxi. Asli isfahonlik boʻlib, Nishopur shahrida voyaga yetgan. Majzub soliklardan. Hirotda Shayx Axiy Muhammad Jomiyga murid tushgan. Bobo Muhammad Tusiy bilan hamsuhbat boʻlgan. Piri vafotidan keyin Bodgʻis choʻlida yashab, langar qurgan. Bu langarxona Alisher Navoiy zamonida ham obod va maʼmur boʻlgan. “Nasoyim ul-muhabbat”ga ushbu shayx bilan bogʻliq fasl Navoiy tomonidan qoʻshilgan.

## Manbalar
Marko Milić

**Marko Milić** (Marko Miliћ; 1987-yil 6-noyabr) — serbiyalik futbolchi. Hozirda Buxoro futbol klubida hujumchi sifatida oʻynaydi.

## Karyera statistikasi

## Yutuqlar
Istiqlol:
* Tojikiston Oliy Ligasi (1): 2020
* Tojikiston Superkubogi (1): 2020

## Manbalar
Mir Gʻiyosiddin Aziz

**Mir Gʻiyosiddin Aziz** (15-asr) – fors-tojik tilida ijod qilgan mashhadlik shoir. Nomi “Majolis un-nafois”ning toʻrtinchi majlisida tilga olinadi. Alisher Navoiy uning Mashhadda Imom Ali Muso ar-Rizo ziyoratgohida boshliq va viloyat ulugʻlaridan ekani, taʼrifida soʻz ojiz qilishini aytib, Mir Gʻiyosiddin Azizga nisbat beriladigan quyidagi matlaʼni keltiradi:Bozam az dasti bute domoni ismat chok shud.

Juz xayolash har chi bud, az lavhi xotir pok shud.

(Mazmuni: Sanamning dastidan poklikning etagi yirtildi. Xotira sahnida xayolidan oʻzga nimaiki boʻlsa, oʻchib ketdi).

## Manbalar
Mir Habibulloh

**Mir Habibulloh** (15-asr) – xurosonlik fors shoiri va sozanda, Mir Sadrning oʻgʻli. Nomi “Majolis un-nafois”ning beshinchi majlisida tilga olinadi. Alisher Navoiy uning ud musiqa asbobini chalishga ragʻbati borligini aytib, musiqa ilmida kamolga yetishiga umid bildiradi. “Majolis un-nafois”da uning quyidagi bayti keltirilgan:Az chi dar shomi gʻamat olam ba chashmam shud siyoh,

Gar namurd az sarsari oham charogʻi mehru moh?(**Mazmuni**: Agar ohim yelidan quyosh bilan oyning chirogʻi oʻchmagan boʻlsa, nima uchun gʻaming tunida butun olam koʻzimga qop-qorongʻu koʻrindi?)

## Manbalar
Mir Haydar Majzub

**Mir Haydar Majzub** (15-asr) – fors-tojik tilida ijod qilgan xuro­sonlik shoir. Nomi “Majolis un-nafois”ning ikkinchi majlisida tilga olinadi. Alisher Navoiy uning *“Darvozayi Xush toshida Imom Faxr mozori boshida”* oʻtirishini, yigitligida tahsil chogʻida unga jazba yetib, ahvolida oʻzgarish sodir boʻlgani, baʼzan oʻziga kelib, turli sohalarda ilm ahli bilan bahslashganda, hamma uning bilimiga tan berishi haqida yozadi.

“Majolis un-nafois”­da uning quyidagi bayti keltirilgan:Lab-u dandoni on mah bo chi monad?

Chu qande bar birinji dona-dona.(Mazmuni: Ul oyning lab va tishlari nimaga oʻxshaydi? Xuddi qand dona-dona guruch ustida turgandek).

## Manbalar
Mir Hoj

**Mir Hoj** (15–16-asr) – fors-tojik tilida ijod qilgan shoir. Nomi “Majolis un-nafois”ning uchinchi majlisida tilga olinadi. Alisher Navoiy uning zamona ulugʻlaridan boʻlsa-da, ilm olishni tark etmagani, yaxshi sheʼriy tabʼi borligi haqida maʼlumot beradi. **Mir Hoj** koʻproq qasida janrida shuhrat qozongan, baʼzan gʻazal ham yozib turgan. “Majolis un-nafois”da uning quyi­dagi bayti keltirilgan:Agar dar goʻshai gʻam dur az on siymin badan miram,

Xalal dar kori ishq oyad, hamon roʻze, ki man miram.(Mazmuni: Agar gʻam burchagida ul kumush tandan uzoqlikda oʻlib qolgudek boʻlsam, oʻlgan kunimning oʻzidayoq ishq ishiga xalal yetadi).

## Manbalar
Mir Hoshimiy

**Mir Hoshimiy** (15–16-asr) – fors-tojik tilida ijod qilgan xurosonlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning temirchilik kasbi bilan birga ilm olish bilan ham mashgʻulligi, yaxshi sheʼriy tabʼi borligini aytib, quyidagi baytini keltiradi:Xusham z-on roʻki, tirash dar dili noshod jo dorad,

Ki, xohad yodi man kard az xadangi xud chu yod orad.(Mazmuni: Shundan xursandmanki, otgan oʻqi noshod koʻnglimga jo boʻldi, endi oʻz oʻqini qidirganida meni ham yodiga oladi).

## Manbalar
Mir Husayn Ali Jaloyir

**Mir Husayn Ali Jaloyir** (15-asr) – Alisher Navoiyning qarindoshi, Hasan Ali Jaloyirning toʻngʻich oʻgʻli.

“Tufayliy” taxallusi bilan ijod qilgan, qasidanavislikda tengsiz boʻlgan. Ayniqsa, Sulton Husayn Boyqaro madhida yozilgan “shikast” radifli qasidasi juda mashhur boʻlgan. Podshohning eʼtiboriga tushib, muhrdor, parvonachi, vazir oʻrinbosari sifatida faoliyat yuritgan. Navoiyning yozishicha, Sultonga shuncha yaqin boʻlganiga qaramay, bir aybi tufayli uning nazaridan qolgan. Quyidagi matlaʼ uning shu davrdagi ahvolini aks ettiradi, ilohim aytgani kelsin deb tilak bildiradi.Bihamdillah, ki digar rah ba iqboli shahi odil,

Burun omad gulam az xoru xor az povu po az gil.(Mazmuni: Xudoga shukrlar boʻlsinki, odil shoh inoyati bilan yana bir bor gulim tikandan, tikan oyogʻimdan, oyogʻim loydan xalos boʻldi).

## Manbalar
Mir Husayn Muammoiy

**Mir Husayn Muammoiy** – fors-tojik tilida ijod qilgan nishopurlik shoir.

Xondamir “Habib us-siyar”da uning uzoq yillar “Ixlosiya” madrasasida yashagani, turli bilimlar oʻrgangani va muammo ilmida dong taratgani haqida maʼlumot berib, vafot etganidan soʻng “Ixlosiya” madrasasi gunbazi ostida dafn qilinganligini yozadi.

Alisher Navoiy uning nomini “Majolis un-nafois”­ning toʻrtinchi majlisida tilga oladi. Yuksak axloqli kishi deb taʼriflab, muammo ilmida shunday martabaga erishdiki, goʻyo bu bir yoʻl boʻlsa, “bu yoʻlni band qildi” deydi. “Majolis un-nafois”da uning “Nosir” ismiga bitilgan muammosi keltirilgan.

Mir Husayn Muammoiy taxminan 1498–99-yillarda vafot etgan.

## Manbalar
Mira Nisoburiy

**Mira Nisoburiy** – “Nasoyim ul-muhabbat”da tilga olingan tasavvuf shayxi. Malomatiylik tariqatining namoyan­dasi. Alisher Navoiy “Nasoyim ul-muhab­bat”ga “Nafahot ul-uns”dan ushbu shayx haqidagi bobni aynan kiritgan.

## Manbalar
Mirak Husayn

**Mirak Husayn** (15-asr) – fors-tojik tilida ijod qilgan xurosonlik shoir, Xoja Sulton Muhammadning oʻgʻli. Nomi “Majolis un-nafois”ning toʻr­tinchi majlisida tilga olinadi. Alisher Navoiy uning endi tanila boshlagan yosh shoir ekanligini aytib, “Siddiq” ismiga bitilgan muammosi va quyidagi baytini keltiradi:Kujo rasad zi tu, ey bevafo, visol maro

Ki az jununi gʻamat nest eʼtidol maro.(Mazmuni: Ey bevafo, bizga visoling qachon nasib boʻlarkin; gʻaming jununidan menda hushyorlik qayda!)

## Manbalar
Mirzo Boyqaro

**Mirzo Boyqaro** (1487-yilda vafot etgan) – Temuriylar sulolasining vakili, davlat arbobi. Husayn Boyqaroning akasi. Taxt uchun kurashlarda Husayn Boyqaroga navkar boʻlib xizmat qilgan. Husayn Boyqaro taxtga oʻtirgach, Mirzo Boyqaroni Balx viloyatiga hokim qilib tayinlaydi. Bir necha yil Balxni idora qilgan. Umri oxirida saroy ishlariga aralashmagan. Uning Sulton Muhammad Mirzo, Sulton Vays Mirzo va Sulton Iskandar Mirzo nomli uch oʻgʻli boʻlgan.

Alisher Navoiy “Majolis un-nafois”da uni *“shikastanafsliq va kichik koʻngulluk, tavozuʼ va taʼzimliq kishi erdi va haqshunosligʻi aʼlo martabada erdi”* deb taʼriflaydi va nazm neʼmatidan ham bebahra emas edi deb, bir matlaʼsini keltiradi:Zihi tajalliyi husni tu dar jahon paydo,

V-az in tajalliyi oʻ gashta joni mo shaydo.(Mazmuni: Goʻzal husning jilvasi jahonni toʻldirdi va uning bu jilvasidan bizning jonimiz shaydo boʻldi).

## Manbalar
Doğuca (Boyabat)

**Doğuca** — Sinop viloyati Boyabat tumaniga qarashli qishloq hisoblanadi.
## Tarixi
Qishloq nomi 1925-yilgi manbalarda **Doğucalı** nomi bilan atalgan.
## Joylashuvi
Qishloq Sinop viloyati markazidan 110 km, Boyabat tumani markazidan 12 km masofa uzoqlikda joylashgan.
## Aholisi

## Manbalar
Mir Husayn

**Mir Husayn** (15–16-asr) – fors-tojik tilida ijod qilgan mashhadlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning tahsil olish uchun Hirotga kelgani, “Ixlosiya” xonaqohini maskan tutgani haqida maʼlumot beradi. “Majolis un-nafois”da uning “Lutf” ismiga bitilgan muammosi keltirilgan.

## Manbalar
Mirzo Hoji Soʻgʻdiy

**Mirzo Hoji Soʻgʻdiy** (15-asr) – samarqandlik turkigoʻy shoir. Nomi “Majolis un-nafois”ning ikkinchi majlisida tilga olinadi. Alisher Navoiy uni “odamizoda” (mard inson) deb taʼriflaydi, ajoyib sheʼriy tabʼga egaligini aytib, quyidagi baytiga ijobiy baho beradi:Oʻxshatti qomatinggʻa sanavbarni bogʻbon,

Bechora bilmas ermish alifdin tayogʻni.Mirzo Hoji Soʻgʻdiyning qabri Samarqandda joylashgan.

## Manbalar
Ilija Martinović

**Ilija Martinović** (; 1994-yil 31-yanvarda tugʻilgan) — chernogoriyalik futbolchi, Bosniyaning „Sarayevo“ klubida himoyachi sifatida oʻynaydi.

## Klub karerasi
2020-yil iyun oyida Martinovich Sloveniyaning PrvaLiga jamoasi „ Maribor“ bilan uch yillik shartnoma imzoladi. U 2022-yilning yanvarida shartnoma oʻzaro bekor qilinganidan keyin klubni tark etgan. Oʻsha oyda u Ukraina Premer-ligasining „Chornomorets Odessa“ jamoasi bilan shartnoma imzoladi. Biroq u Ukrainada urush boshlanganidan atigi bir oy oʻtib, Ukrainani tark etdi va oʻz vatani Dechich jamoasiga ijara asosida qoʻshildi. 2023-yil yanvar oyida Martinovich BH Premer-ligasining Sarayevo jamoasi bilan ikki yarim yillik shartnoma imzoladi.

## Terma jamoa
Martinovich 2015-yilning mart oyida Chernogoriya 21 yoshgacha boʻlganlar jamoasi safida bitta oʻyin oʻtkazdi. U 2021-yilning 27-martida Gibraltarga qarshi jahon chempionati saralashida kattalar jamoasi uchun debyut qilgan.

## Faoliyat statistikasi

### Xalqaro

## Manbalar

## Havolalar
* 
*
Mirsod ul-ibod

**“Mirsod ul-ibod”** (*“Bandalik yoʻli”*) – Najmiddin Roziyning asari. Tasavvufiy mavzuda bitilgan. Forsiy tilda ham nazm, ham nasrda yozilgan. Alisher Navoiy ushbu asar nomini “Nasoyim ul-muhabbat”da Naj­middin Roziy bilan bogʻliq bobda tilga oladi.

## Manbalar
Mirshayx Puroniy

**Mirshayx Puroniy** (15–16-asr) – shoir, xattot.

Asli hirotlik boʻlib, xattotlik sanʼati va adabiyot ilmini takomilga yetkazish maqsadida Buxoroda yashab qoladi. Yetti xil husnixatda tengsiz boʻlgan. Buxoro Jomeʼ masjididagi yozuvlar uning qalamiga mansub.

“Majolis un-nafois”da yozilishicha, Mirshayx Puroniy shayx Abusaid Puroniyning oʻgʻli boʻlgan. Valiylar avlodi hamda tugʻma isteʼdod sohibi boʻlgani sababli qisqa muddatda eng peshqadam va xushxat xattot boʻlib yetishgan.

Hasanxoja Nisoriy bergan maʼlumotga koʻra, Mirshayx Puroniy Buxoro shahri ichkarisidagi Chorsu masjidida mudarrislik bilan shugʻullangan. Yoshi yetmishdan oshganda vafot etadi. Xoja Isfahoniy qabri yonida dafn etilgan.

## Manbalar
Mirʼot ul-jinon

**“Mirʼot ul-jinon”** (*“Koʻngil koʻzgusi”*) – Imom Yofiʼiyning tarixiy asari. Toʻliq nomi – “Mirʼot ul-jinon va ibrat ul-yaqzon fiy maʼrifati havodis iz-zamon”. Ushbu asarda muallif 622–1350-yillardagi eng muhim voqealar, mashhur shaxslar haqida maʼlumot beradi. Ibn Xallikonning “Vafayot ul-ayon” (“Mashhur kishilarning tarjimai holi”) asari imom Yofiʼiy uchun asosiy manba boʻlib xizmat qilgan. Alisher Navoiy ushbu asar nomini “Naso­yim ul-muhabbat”da Imom Yofiʼiy haqidagi bobda keltiradi.

## Manbalar
Mirhaydar Faxrboiy

**Mirhaydar Faxrboiy** – “Nasoyim ul-muhabbat”da tilga olingan tasavvuf namoyandasi, Navoiyning zamondoshi. Jazba holiga magʻlub boʻlgan darveshlardan. Hirotning Darvozayi Xush tashqarisidagi Mir Faxrboyidagi qabristonda dafn etilgan. “Nasoyim ul-muhabbat”ga ushbu darvesh bilan bogʻliq fasl Navoiy tomonidan qoʻshilgan.

## Manbalar
Misboh ul-arvoh

“**Misboh ul-arvoh**” (“*Ruhlar chirogʻi*”) – Avhadiddin Kirmoniyga nisbat beriladigan asar. 112 baytdan iborat ushbu irfoniy masnaviyni Muhammad Avfiy Buxoriy “Lubob ul-albob” asarida Shamsiddin Muhammad Bardseriy Kirmoniyga ham nisbat berib, namunalar keltirgan.

Alisher Navoiy “Nafahot ul-uns”ga tayangan holda “Nasoyim ul-muhabbat”da ushbu masnaviydan 8 bayt iqtibos keltiradi.

## Manbalar
Miftoh ul-gʻayb

**“Miftoh ul-gʻayb”** (“Gʻayb kaliti”) – Sadriddin Qunaviy asarining nomi. Ushbu asarda komil inson tushunchasi vahdat ul-vujud taʼlimoti asosida talqin qilinadi. Asar irfoniy ilmlarning muhim manbai hisoblanadi.

Alisher Navoiy ushbu asar nomini “Nasoyim ul-muhabbat”da Shayx Sadriddin Qunaviy haqidagi bobda keltiradi.

## Manbalar
Mishkot ul-anvor

**“Mishkot ul-anvor”** (“Nurlar tokchasi”) – Muhammad Gʻazzoliyning asari. Hadis va tasavvuf masalalariga bagʻishlangan. Alisher Navoiy ushbu asar nomini “Nasoyim ul-muhab­bat”da Muhammad Gʻazzoliy bilan bogʻliq bobda tilga oladi.

## Manbalar
Molik Dinor

**Molik Dinor** – “Nasoyim ul-muhabbat”da zikr etilgan tasavvuf namoyandasi. Hasan Basriyning shogirdi. Otasi – Dinor qullardan boʻlgan. Molik Dinor qullikdan bolaligidayoq ozod qilingan. Taqvo va zuhdda benazir boʻlgan. “Kashf ul-mahjub”da keltirilishicha, Molik Dinor amalning asosini ixlosda, deb hisoblagan.

Alisher Navoiy ushbu shayx haqidagi faslni “Nasoyim ul-muhab­bat”ga “Tazkirat ul-avliyo” asosida yozib, kiritgan.

## Manbalar


## Havolalar
Abulxayr Bundor bin Yaʼqub Molikiy

**Abulxayr Bundor bin Yaʼqub Molikiy** – “Nasoyim ul-muhabbat”da tilga olingan tasavvuf shayxi. Sherozda yashagan. U Abu Abdulloh Xafif Sheroziyni roʻzayi visol (iftorlik qilmasdan roʻza tutmoq)dan qaytargan. Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

## Manbalar
Mirʼot us-safo

**“Mirʼot us-safo”** (*“Soflik oynasi”*) – Amir Xusrav Dehlaviyning qasidasi. 1297-yilda yozilgan. Falsafiy-axloqiy mavzuda. Xoqoniy Shirvoniyning “Qasidai shiniya (qofiyalarning oxirgi harfi “sh” boʻlganiga ishora) qasidasiga javob tarzida bitilgan. Ushbu qasidaga Abdurahmon Jomiy, Alisher Navoiy, Yusuf Badeʼiy, turk shoiri Nafʼiy javob yozgan.

Alisher Navoiy ushbu asar nomini “Muhokamat ul-lugʻatayn”da oʻz asarlariga asos boʻlgan manbalar qatorida tilga oladi.

## Manbalar
Abulhusayn Ahmad bin Saʼd Molikiy

**Abulhusayn Ahmad bin Saʼd Molikiy** – “Nasoyim ul-muhabbat”da tilga olingan tasavvuf shayxi. Bagʻdodda Junayd Bagʻdodiy, Abulhusayn Nuriy va boshqa shayxlar bilan uchrashgan. Tarsus shahrida vafot etgan. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

## Manbalar
Moliniy

**Moliniy, Abu Abdulloh Ahmad bin Abdurahmon bin Nasr** – “Nasoyim ul-muhab­bat”da tilga olingan tasavvuf shay­xi. Shayx Amuning muridi. Hirot yaqinidagi Molin mavzeyida dafn etilgan. Navoiy “Nasoyim ul-muhabbat”ga “Nafahot ul-uns”­­­dan ushbu shayx haqidagi bobni aynan kiritgan.

## Manbalar
Muzayyin

**Abulhasan bin Muhammad Ali bin Muhammad Muzayyin** (vaf. 939) – “Naso­yim ul-muhabbat”da tilga olingan tasavvuf shayxi. 

Kasbi sartaroshlik boʻlgani uchun “Muzayyin” nomi bilan shuhrat topgan. Junayd Bagʻdodiy, Sahl bin Abdulloh Tustariy, Abu Jaʼfar Majzum, Abubakr Magʻoziliy, Abu Amr Nujayd, Abu Abdulloh Xafif Sheroziy, Muʼammil Jassos, Abu Yaʼqub Aqtaʼ bilan hamsuhbat boʻlgan. Ansoriyning guvohlik berishicha, bir-biriga xolavachcha boʻlgan ikkita shayx ana shunday nisba bilan atalgan. 

Alisher Navoiy “Nasoyim ul-muhabbat”ga “Nafahot ul-uns”dan ushbu shayx bilan bogʻliq bobni aynan kiritgan.

## Manbalar
Muzaffar Kirmonshohiy Qirmisiy

**Muzaffar Kirmonshohiy Qirmisiy** – “Nasoyim ul-muhabbat”da tilga olingan tasavvuf shayxi. Abdulloh Xarrozning shogirdi. Tariqat sohibi boʻlgan shayx. Zahrun Magʻribiy, Abubakr Tohir Abhariy, Abu Abdulloh Muqriy bilan hamsuhbat boʻlgan. Abbos bin Ahmad Shoir Rumiyning ustozi. Ansoriyning guvohlik berishicha, u bir kechani uch qismga boʻlib, birinchi qismida namoz, ikkinchi qismida Qurʼon oʻqib, qolgan qismini zikr va munojotda oʻtkazgan.

Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.

## Manbalar
Logovskoye

**Logovskoye** () — Rossiyaning Oltoy oʻlkasi, Pervomay tumanidagi Logovskiy selsovet tumanidagi qishloq posyolkasi (selo) va maʼmuriy markazi. 2013-yilda aholi soni 1417 kishi qayd etilgan. Ushbu hududda 16 ta koʻcha mavjud.

## Geografiyasi
Logovskoye Novoaltayskdan (tuman maʼmuriy markazi) 37 km shimoli-sharqda avtomobil yoʻlida joylashgan. Beshentsevo  ushbu aholi punktiga eng yaqin qishloq hisoblanadi.

## Manbalar
Kotsma

**Kotsma** — Estoniya gʻarbidagi Saare okrugi,Saaremaa cherkovidagi qishloq.

2017-yilda maʼmuriy islohotdan oldin qishloq Kihelkonna cherkovida edi.

## Manbalar
Väkra

**Väkra** — Saaremaa orolida, Estoniyaning Saare okrugida joylashgan. Saaremaa cherkovidagi aholi yashamaydigan qishloq.

## Manbalar
Abdul Aziz Yusupov

**Abdul Aziz Yusupov** — (5-yanvar 1993-yil) Oʻzbekistonlik futbolchi, pozitsiyasi boʻyicha hujumchi, hozirda Qirgʻizistonning „Alay Osh“ jamoasi futbolchisi hisoblanadi.

## Futbolchilik faoliyati
Paxtakor jamoasi tarbiyalanuvchisi hisoblanadi. Katta futboldagi faoliyati 2013-yil „Paxtakor“ jamoasi tarkibida boshlagan. 2014-yilgi mavsum yozgi transfer oynasiu vaqtida „Andijon“ klubiga ijaraga berilgan. 2015-yilgi mavsumda Oʻzbekiston Birinchi ligasi vakili Toshkentning boshqa bir jamoasi „Oqtepa“ klubiga Paxtakor tarafidan ijaragfa berildi. Abdul Aziz „Oqtepa“ jamoasi safida ancha muvaffaqiyatli harakat qildi va mavsumda 17 gol bilan yakunlandi. 2016-yilgi mavsumni Qoʻqonning „Qoʻqon 1912“ klubi tarkibida boshladi. Yangi jamoasi tarkibida oʻz oʻyinini topolmadi va 2017-yilgi mavsumda Fargʻonaning boshqa bir jamoasi, Quvasoyning „Sementchi“ jamoasi tarkibiga qoʻshildi. Quvasoyliklar tarkibida ancha muvaffaqiytatli harakat qildi va Birinchi liga toʻurarlari orasida ikkinchi oʻrinni egalladi. Yusupov oʻzining yaxshi oʻyinlari bilan jamoasining liga gʻolibi boʻlishida hissa qoʻshdi. 2018-yilgi mavsumda Fargʻonaning bosh jamoasi „Neftchi“ klubi bilan shartnoma imzoladi. „Keksa chinorlar“ tarkibida muvaffaqiyatli harakat qila olmadi va 2019-yilgi mavsumda tugʻilib oʻsgan joyi Termizning „Surxon“ klubi bilan shartnoma imzoladi. 2020-yilgi mavsumda Toshkentning „Lokomotiv“ jamoasida harakat qildi. 2021-yilgi mavsumda „Neftchi“ klubiga yangi bosh murabbiy Ilhom Moʻminjov taklifi bilan shartnoma iimzoladi. ammo fargʻonaliklar safiga ikkinchi bor qaytish ham muvaffaqiyatsiz chiqdi va Termizga „Surxon“ klubiga qaytdi. 2023-yilgi mavsumdan Qirgʻizistonning „Alay Osh“ klubi futbolchisi.

### Milliy terma jamoa
Abdul Aziz Yusupov terma jamoalar tarkibida kattalar jamoasida tashqari barcha yosh toifasida harakat qilgan. Terma jamoalar safidagi eng katta yutugʻi FIFA U-20 jahon chempionati 2013 da harakat qilgani edi.

## Yutuqlari
Oʻzbekiston Birinchi ligasi gʻolibi: 2017

## Manbalar

## Havolalar

* Transfermarkt.com/
* Footballfacts.ru
* Soccerstand.com
* Soccerway.com
* Pfl.uz/ru/players
Düzkaraağaç

**Düzkaraağaç** — Sinop viloyati Boyabat tumaniga qarashli qishloq hisoblanadi.
## Tarixi
Qishloq 1925-yildan buyon shu nomga ega.
## Joylashuvi
Qishloq Sinop viloyati markazidan 125 km, Boyabat tumani markazidan 35 km masofa uzoqlikda joylashgan. Qishloq chegaralarida bir tepalik topilgan.
## Aholisi

## Manbalar
Tavriyske (Berislav tumani)

**Tavriyske** () — Ukrainaning Xerson viloyati Berislavskiy tumanidagi qishloq.

2001-yilgi aholini roʻyxatga olish maʼlumotlariga koʻra, qishloqda aholi soni 96 kishini tashkil qilgan. Pochta indeksi — 74324. Telefon indeksi — 5546. KATO kodi — 6520680605.

## Tarixi
1946-yilda Ukraina SSR Oliy Kengashining qarori bilan *Krestovozdvijenka* qishlogʻi *Xrushchevo* deb oʻzgartirilgan.

## Mahalliy kengash
Xerson viloyati, Berislav tumani, Visokoe qishlogʻi, Shirokaya koʻchasi, 2.

## Havolalar

* 

## Manbalar
Taras Shevchenko (Xerson viloyati)

**Taras Shevchenko** () — Ukrainaning Xerson viloyati Berislav tumanidagi qishloq.

2001-yilgi aholini roʻyxatga olish maʼlumotlariga koʻra qishloqda aholi soni 377 kishini tashkil qilgan. Pochta indeksi — 74312. Telefon indeksi — 5546. KATO kodi — 6520686604.

## Mahalliy kengash
Xerson viloyati, Berislav tumani, Rakovka qishlogʻi, Sovet koʻchasi, 8.

## Havolalar
## Manbalar

* Tarasa Shevchenko na sayte Verxovnoy radi Ukraini
Chaykine (Xerson viloyati)

**Chaykine** () — Ukrainaning Xerson viloyati, Berislav tumanidagi qishloq.

2001-yilgi aholini roʻyxatga olish maʼlumotlariga koʻra qishloqda aholi soni 586 kishini tashkil qilgan. Pochta indeksi — 74322. Telefon indeksi — 5546. KATO kodi — 6520682406.

## Mahalliy kengash
Xerson viloyati, Berislav tumani, Kirovo qishlogʻi, Oktyabr koʻchasi, 19.

## Manbalar

## Havolalar

* Chaykino na sayte Verxovnoy radi Ukraini
Solih Inogʻomov

**Solih Rahimjonovich Inogʻomov** — oʻzbek tarixchisi, filologi va diplomati. Filologiya fanlari nomzodi. 1995-yildan 2008-yilgacha Oʻzbekistonning Saudiya Arabistonidagi, oʻrindoshlik asosida Misr va Iordaniyadagi favqulodda va muxtor elchisi. 2008-yildan 2017-yilgacha Oʻzbekiston Respublikasining Hindistondagi, oʻrindoshlik asosida Bangladesh va Nepaldagi elchisi boʻlgan.

## Hayoti
1953-yil 2-mayda Toshkent shahrida tugʻilgan.

1976-yilda Toshkent universiteti sharqshunoslik fakultetini bitirgan.

1976-1978 — Oʻzbekiston savdo-sanoat palatasining xorijiy koʻrgazmalar boʻlimida referent.

1978-1980 — Iroq davlatida tarjimon.

1987-1990 — Oʻzbekiston Fanlar akademiyasi Falsafa va huquq institutida ilmiy xodim.

1980-1987 — Oʻzbekiston Respublikasi Tashqi ishlar vazirligi Konsullik boshqarmasida birinchi kotib.

1990-1992 — Sovet Ittifoqining Yaman Respublikasi Adan shahridagi Bosh konsulxonasida vitse-konsul.

1992-1994 — Oʻzbekiston Respublikasi Tashqi ishlar vazirligi tahlil va axborot boʻlimi mudiri oʻrinbosari.

1994—1995 — Oʻzbekiston Respublikasi Prezidenti devonida referent.

1995—2003 — Oʻzbekistonning Saudiya Arabistoni podshohligidagi favqulodda va muxtor elchisi.

1998—2003 — Oʻzbekistonning Iordaniyadagi favqulodda va muxtor elchisi.

2001—2003 — Oʻzbekistonning Misrdagi favqulodda va muxtor elchisi.

2010—2017 — Oʻzbekistonning Hindistondagi favqulodda va muxtor elchisi.

2011—2017 — Oʻzbekistonning Nepaldagi favqulodda va muxtor elchisi.

2013—2017 — Oʻzbekistonning Bangladeshdagi favqulodda va muxtor elchisi.

## Manbalar
Novoraysk

**Novoraysk** (, 1850-yillargacha Rogulin fermasi, undan keyin Ivanovka fermasi, 1921-yildan Novoraysk qishlogʻi deb atala boshlagan) — Ukrainaning Xerson viloyati Berislav tumanidagi qishloq. 2022-yilda Rossiyaning Ukrainaga bosqini paytida qishloq bosib olingan. 2022-yil 11-noyabrda yana qayta Ukraina tarkibiga kirgan.

2001-yilgi aholini roʻyxatga olish maʼlumotlariga koʻra qishloqda aholi soni 2385 kishini tashkil qilgan. Pochta indeksi — 74360. Telefon indeksi — 5546. KATO kodi — 6520685201.

## Mahalliy aholi orasidagi taniqli shaxslar
Qishloqda tugʻilganlar:

* Osipenko-Radomskaya, Inna Volodymyrivna — ukrainalik sportchi, Pekindagi Olimpiya chempioni va Afinadagi Olimpiya oʻyinlarining bronza medali sovrindori.
* Bozhenko, Vasiliy Artemyevich — rassom.
* Kucher, Aleksey Vladimirovich — 2019-yil 5-noyabrdan boshlab Xarkov viloyati davlat maʼmuriyati raisi.

## Mahalliy kengash
Xerson viloyati, Berislav tumani, Novoraysk qishlogʻi, Lenin koʻchasi, 32.

## Havolalar

* Novoraysk na sayte Verxovnoy radi Ukraini
## Manbalar
Suxanove (Xerson viloyati)

**Suxanove** () — Ukrainaning Xerson viloyati Berislav tumanidagi qishloq.

2001-yilgi aholini roʻyxatga olish maʼlumotlariga koʻra, qishloqda aholi soni 416 kishini tashkil qilgan. Pochta indeksi — 74307. Telefon indeksi — 5546. KATO kodi — 6520684202.

## Mahalliy kengash
Xerson viloyati, Berislav tumani, Milovoe qishlogʻi, Berislavskaya koʻchasi, 26.

## Havolalar

* Suxanovo na sayte Verxovnoy radi Ukraini
## Manbalar
Stepne (Berislav tumani)

**Stepne** ( — Ukrainaning Xerson viloyati Berislav tumanidagi qishloq.

## Tarixi
1995-yil oktyabr oyida Ukraina Vazirlar Mahkamasi bu yerda joylashgan sovxozni xususiylashtirish toʻgʻrisidagi qarorni tasdiqlagan.

2001-yilgi aholini roʻyxatga olish maʼlumotlariga koʻra qishloqda aholi soni 735 kishini tashkil qilgan.

## Mahalliy kengash
Xerson viloyati, Berislav tumani, Stepnoe qishlogʻi, Novaya koʻchasi, 24. 2006-yildan beri qishloq kengashi raisi Raznichenko Viktor Stepanovich boʻlib, u 1953-yilda tugʻilgan.

## Manbalar

## Havolalar

* Stepnoe na sayte Verxovnoy radi Ukraini
Monastirske (Xerson viloyati)

**Monastirske** (, 2016-yilgacha — Udarnik) — Ukrainaning Xerson viloyati Berislav tumanidagi qishloq.

2001-yilgi aholini roʻyxatga olish maʼlumotlariga koʻra qishloqda aholi soni 425 kishini tashkil qilgan. Pochta indeksi —74370. Telefon indeksi — 5546. KATO kodi — 6520688203.

## Mahalliy kengash
Xerson viloyati, Berislav tumani, Chervoniy Mayak posyolkasi, Markaziy koʻcha.5.

## Havolalar
## Manbalar

* Monastirskoe na sayte Verxovnoy radi Ukraini
Travtofobiya

Ruhiy kasalliklarning DSM-IV bildirishiga koʻra, qon-inʼektsiya-shikastlanish fobiyasining bir turidir. Bu jarohat olishdan patologik qoʻrquvdir.

Shikastlanish fobiyasining yana bir nomi **travmatofobiya**, yunoncha τραῦμα (*travma*), „yara, jarohat“ va φόβος (*phobos*), „qoʻrquv“. Bu BII (qon jarohati-inʼektsiya) fobiyasi bilan bogʻliq. Jabrlanganlar irratsional yoki haddan tashqari tashvish va hayotni saqlab qolish uchun tibbiy muolajalardan qochish darajasiga koʻra muayyan qoʻrqinchli narsalar va vaziyatlardan qochish istagini namoyon qiladilar. Bir tadqiqotga koʻra, u ayollarda koʻproq uchraydi.

Ushbu fobiyani boshqalaridan ajratib turadigan narsa shundaki, odam qonga, jarohatga yoki inʼektsiyaga duchor boʻlganda, ular nafas qisilishi kabi ekstremal qoʻrquv tuygʻularini boshdan kechira boshlaydi; haddan tashqari koʻp terlash; ogʻiz qurishi; titrash; yurak urishini tezlashishi; dudugʻlanish yoki oʻylay olmaslik; aqldan ozish yoki nazoratni yoʻqotish qoʻrquvi; reallikni tushuna olmaslik. Barchasini jamlanmasidan vahima hissi yana ortishini tushunsa boʻladi. Taʼkidlash joizki, stomatologik fobiya travmatofobiyadan farq qiladi.

## Davolash
Ushbu fobiya bilan oʻgʻriydigan bemorlarni koʻp hollarda jarohatlanish holatiga simulyatsiya qilishadi va bu muolaja, bemorda qon va shikastlanishdan qoʻrquvi yoqolguncha davom ettiriladi.

Gipnoterapiya ham variant hisoblanadi.

## Yana qarang

* Fobiyalar roʻyxati

## Manbalar
Boshlanishi

**Begin** yoki **Bégin** quyidagilarga murojaat qilishi mumkin:

## Odamlar

* Boshlash (familiya)

## Musiqasi

* Begin (guruh), yapon pop triosi
* *Boshlang* (David Archuleta albomi), 2012 yil
* *boshlanadi* (Riyu Kosaka albomi), 2004 yil
* *Begin* (Lion Babe albomi)
* *Begin* (Mingyillik albomi)
* *Horizonsdan* Parkway Drive tomonidan *boshlang*, 2007 yil
* *beGin*, Jin Lining albomi
* *Begin*, Cyndi Vangning albomi
* *Wings* albomiga kiritilgan BTS guruhining "Begin" qoʻshigʻi

## Boshqa

* Bégin, Quebec, Kanadada joylashgan munisipalitetdir
* *Begin* (videooʻyin), 1984-yilgi videooʻyin
* 50-magistral (Isroil/Falastin) yoki Begin Expressway, Quddusdagi avtomagistral
* Begin Road, Tel-Avivdagi koʻcha, Isroil
* Boshlash bloki, dasturlash tillaridagi bayonotlar guruhi

## Yana qarang
Manbalar

* Boshlanish (aniqlash)
* Boshlanish (aniqlash)
* Kelib chiqishi (aniqlash)
* Manba (aniqlash)
* Boshlash (aniqlash)
* All pages with titles beginning with  bilan boshlanadigan sarlavhali barcha sahifalar
* All pages with titles containing  oʻz ichiga olgan sarlavhali barcha sahifalar
Qadimgi okeanlar roʻyxati

Bu tektonik harakatlar va boshqa geografik va iqlim oʻzgarishlari tufayli yoʻq boʻlib ketgan qadimiy okeanlarning roʻyxati.

## Roʻyxat

* Daryo koʻprigi okeani, qadimgi Insular orollari (yaʼni Stikinia) va Shimoliy Amerika oʻrtasidagi okean
* Cache Creek okeani, Wrangellia Superterrane va Yukon-Tanana Terrane orasidagi paleozoy okeani
* Yapetus okeani, Baltika va Avaloniya oʻrtasidagi janubiy yarim shardagi okean
* Kahiltna-Nutotzin okeani, mezozoy
* Xanti okeani, Baltika va Sibir qitʼasi oʻrtasidagi prekembriydan silurgacha boʻlgan okean
* Tibbiyot shlyapasi okeani
* Mezkalera okeani, Gerrero Terran va Laurentiya oʻrtasidagi okean
* Miroviya, Rodiniya superkontinentini oʻrab turgan okean
* Moʻgʻul-Oxot okeani, Shimoliy Xitoy va Sibir kratonlari orasidagi ilk mezozoy okeani
* Oimyakon okeani, mezozoy Pantalassa okeanining eng shimoliy qismi
* Paleo-Tetis okeani, Gondvana va Hunik terranlari orasidagi okean
* Pan-Afrika okeani, Pannotiya superkontinentini oʻrab turgan okean
* Pantalassa, Pangeya superkontinentini oʻrab turgan ulkan jahon okeani, shuningdek, Paleo-Tinch okeani deb ham ataladi.
* Farus okeani, neoproterozoy
* Poseydon okeani, mesoproterozoy
* Pontus okeani, erta mezozoy Pantalassa okeanining gʻarbiy qismi
* Proto-Tetis okeani, neoproterozoy
* Reik okeani, Gondvana va Laurusiya orasidagi paleozoy okeani
* Slide Mountain Okeani, Qadimgi Intermontan orollari (yaʼni Vrangellia) va Shimoliy Amerika oʻrtasidagi mezozoy okeani
* Janubiy Anuyi okeani, Shimoliy Muz okeanining shakllanishi bilan bogʻliq mezozoy okeani
* Tetis okeani, qadimgi Gondvana va Lavraziya qitʼalari orasidagi okean
* Thalassa okeani, erta mezozoy Pantalassa okeanining sharqiy qismi
* Ural okeani, Sibir va Baltika oraligʻidagi paleozoy okeani

## Yana qarang

* :Turkum:Tarixiy okeanlar
* Okeanlar roʻyxati — Yerning okean suvlari chegaralari
* Paleokontinent — Geologik oʻtmishda asosiy quruqlik sifatida mavjud boʻlgan kontinental qobiqning alohida hududi
* Paratetyis — Yevrosiyodagi tarixdan oldingi sayoz ichki dengiz
* Piemont-Liguria okeani — Tetis okeanining bir qismi sifatida koʻrilgan okean qobigʻining qadmgi qismi
* Superokean — Superkontinentni oʻrab turgan okean, global superkontinentni oʻrab turgan okean
* Valais okeani — Suv osti okean havzasi. Alp togʻlarida Shimoliy Penninik nayzalarida topilgan qoldiqlar.
Muhsinjon Ubaydullayev

**Muhsinjon Hamidullo oʻgʻli Ubaydullayev** (; 15-iyul 1994-yil) – Oʻzbekiston milliy terma jamoasi va „Neftchi“ klubi himoyachisi.

## Futbolchilik faoliyati
Paxtakor jamoasi tarbiyalanuvchisi hisoblanadi. Katta futboldagi faoliyati 2013-yil „Paxtakor“ jamoasi tarkibida boshlagan. 2015-yilgi mavsumda Fargʻonaning jamoasi „Neftchi“ klubi bilan shartnoma imzoladi. „Keksa chinorlar“ tarkibida 3 yil davomida harakat qilib jamoaning asosiy futbolchilaridan biriga aylandi. 2018-yilgi mavsumda 3 yillik faoliyatdan soʻng jamoasini oʻzgartirdi. Dastlab Muborakning „Mash’al“ klubi bilam shartnoma imzolagan xolda transferni oynasini soʻnggi kunlarida jamoasini Navoiyning „Qizilqum“ klubiga oʻzgartirdi. Navoiyliklar safida 4 yil davomida harakat qildi va 2022-yilgi mavsumda sobiq jamoasi „Neftchi“ klubi tarkibiga qaytdi.

### Milliy terma jamoa
**Ubaydullayev** terma jamoalar tarkibida kattalar jamoasida tashqari barcha yosh toifasida harakat qilgan. Terma jamoalar safidagi eng katta yutugʻi FIFA U-17 jahon chempionati 2011 va FIFA U-20 jahon chempionati 2013 da harakat qilgani edi.

## Yutuqlar

;Neftchi
* Oʻzbekiston Superligasi chempioni: 2025
* Oʻzbekiston Superkubogi sohibi: 2026

## Manbalar

## Havolalar

* Muhsinjon Ubaydullayev Transfermarkt saytida
* Muhsinjon Ubaydullayev Soccerway saytida
* Muhsinjon Ubaydullayev  OʻzPFL saytida
* Muhsinjon Ubaydullayev Sorare saytida
UEFA murabbiylik litsenziyalari

**UEFA murabbiylik litsenziyalari** - UEFA a’zolari orasidagi murabbiylarning malakasini tasdiqlovchi hujjat. Yevropada futbolni boshqaruvchi tashkilot hisoblangan UEFA, professional murabbiylar uchun bir nechta litsenziyalarni talab qilgan. Bu litsenziyalarning har biri tashkilotning barcha a’zolari uchun ma’lum darajada murabbiylik qilishga imkon bergan. Bularga UEFA Pro litsenziyasi, UEFA A litsenziyasi va UEFA B litsenziyasi kiradi. Ushbu litsenziyalar UEFAga a’zo bo‘lgan har bir davlatning futbol federatsiyasi tomonidan berilgan va uch yil muddatga amal qilgan.

## UEFA Pro litsenziyasi
UEFA Pro litsenziyasi Yevropada mavjud bo‘lgan eng yuqori murabbiylik sertifikati hisoblanadi va odatda "B" va "A" litsenziyalarini olganidan so‘ng beriladi. Pro litsenziya har qanday Yevropa mamlakati ligasining oliy divizionida futbol klubini doimiy ravishda boshqarmoqchi bo‘lgan shaxslar uchun talab etiladi. Bu, malakasiz vaqtinchalik menejerga 12 haftagacha boshqaruv huquqi berilishidan farqli o‘laroq, doimiy asosda ishlash imkonini beradi. Shuningdek, bunday litsenziya UEFA Chempionlar Ligasi va UEFA Yevropa Ligasida ham murabbiylik qilish uchun zarur hisoblanadi.

## UEFA A litsenziyasi
UEFA A litsenziyasi UEFA Pro litsenziyasidan bir pog‘ona pastda turadi va uning egalariga 18 yoshgacha bo‘lgan yoshlar jamoalariga, oliy liga klublarining zaxira jamoalariga (ular "B" jamoalari deb ham ataladi), hamda erkaklar professional ikkinchi liga klublariga bosh murabbiy bo‘lish huquqini beradi..

## UEFA B litsenziyasi
UEFA B litsenziyasi UEFA A litsenziyasidan bir pog‘ona quyi turadi va uning egalariga havaskorlar klublari, 16 yoshgacha bo‘lgan yoshlar jamoalarining bosh murabbiyi, shuningdek professional klublarda yordamchi murabbiy sifatida faoliyat yuritish huquqini beradi.

## Manbalar

## Havolalar

* UEFA
* UEFA murabbiylik taʼlimi
* Bilim — murabbiylik burchagi — Murabbiylik nishoni tizimi qanday ishlaydi? *The Telegraph* da, 2005-yil 5-dekabr.
UEFA stadionlari toifalari

**UEFA stadionlari toifalari -** UEFA ning Stadion infratuzilmasi qoidalarida belgilangan futbol stadionlari uchun toifalar. Ushbu qoidalardan foydalangan holda, stadionlar oʻsish tartibida birinchi, ikkinchi, uch yoki toʻrtinchi (elita nomidan oʻzgartirilgan) toifalari sifatida baholangan. Ushbu toifalar 2006-yilda birdan besh yulduzgacha boʻlgan stadionlarni tartiblashning avvalgi usulini o'zgartirdi. UEFA Chempionlar ligasi saralash bosqichining pley-off bosqichidagi oʻyinlarni yoki asosiy musobaqadagi har qanday oʻyinni oʻtkazish uchun stadion toʻrtinchi toifa sifatida baholanishi kerak. Toʻrtinchi toifadagilar, shuningdek,UEFA Yevropa Ligasi, UEFA Yevropa Konferensiya Ligasi, UEFA Millatlar Ligasi yoki UEFA Yevropa Chempionati final turnirining asosiy musobaqalarida istalgan oʻyinni oʻtkazishi talab qilingan. UEFA stadionlar infratuzilmasi qoidalarida belgilangan toifalarning birortasi uchun mezonlarga javob beradigan stadionlar roʻyxatini eʼlon qilmagan.

## Manbalar


## Havolalar

* UEFA Stadion infratuzilmasi qoidalari — 2010-yil nashri